CODUL DE ETICĂ,INTEGRITATE ȘI DEONTOLOGIE PROFESIONALĂ
"Integritatea fără cunoştinţe este slabă şi inutilă, şi cunoştinţele fără integritate sunt periculoase." (Samuel Johnson)
Codul de etică propus reprezintă un set de principii care urmează să fie onorate de către cadrele didactice şi personalul auxiliar din unitatea noastră.
Codul aderă la convingerea fundamentală că elevul este motivul cel mai important pentru existenţa profesiei. Acest cod constă din principii, angajamente şi responsabilităţi. În acest document, au fost specificate principiile de comportament etic necesare pentru a menţine standardele de integritate, conducere şi profesionalism în rândul profesorilor, personalului auxiliar şi administrativ. După elaborare, acesta trebuie comunicat tuturor părţilor interesate atât din interiorul cât şi din afara unităţii. Etica şi responsabilitatea educaţională necesită un angajament zilnic şi total din partea şcolii (directori, profesori, personal auxiliar si nedidactic, elevi şi părinţi). Părinţii elevilor sau tutorii lor legali sunt chemaţi să se implice în activităţile organizate de şcoală, să facă propuneri pentru îmbunătăţirea calităţii educaţiei copiilor lor, să ia la cunoştinţă şi să respecte prevederile contractului de parteneriat cu şcoala. Promovarea valorilor etice se face prin lucru în echipă şi prin iniţiativă, iar rezultatele apar prin creşterea reputaţiei şi a imaginii şcolii.
În acest context, prezentul Cod de etică și deontologie profesională promovează:
· Competenţa profesională;
· Integritatea morală;
· Cultura organizațională;
· Formele respectului (faţă de muncă şi valori, faţă de persoane şi comunitate);
· Creativitatea, inițiativa şi personalitatea;
· Armonizarea interesului individual cu cel colectiv;
· Deschiderea către viaţa comunităţii;
· Alinierea la tendinţele și practicile învăţământului european.

Scopurile prezentului document sunt de a:
· servi drept un ghid pentru practicile etice ale personalului educaţional;
· auto-evalua şi evalua egal responsabilităţile cadrelor didactice faţă de elevi, părinţi, colegi şi personalul de conducere;
· informa elevii/părinţii deserviţi de către personalul şcolii cu privire la practicile educaţionale acceptabile şi comportamentul aşteptat de aceștia din partea profesorilor.
Obiectivele acestui cod de conduită etică sunt:
· promovarea valorilor si principiilor etice
· crearea unui climat etic adecvat activităţii profesionale în acord cu misiunea instituţiei
· prevenirea şi rezolvarea conflictelor etice
· descurajarea practicilor imorale
· sancţionarea abaterilor de la valorile si cultura instituţiei.

1. Rolul profesorului
Profesia de cadru didactic trebuie privită de către comunitate cu încredere şi responsabilitate, necesitând standarde ridicate de profesionalism. Prin urmare, profesorul acceptă atât încrederea publică, cât şi responsabilităţile de a practica profesia în funcţie de cel mai înalt grad posibil de conduită etică. În acest sens, responsabilităţile includ angajamentul faţă de elevi, profesie şi comunitate. Ca toate codurile profesionale bine stabilite, acesta oferă un ghid de

orientare şi include aspecte specifice pentru procesul de luare a deciziilor etice. Codul prevede si un cadru conceptual de evaluare a măsurilor efectuate. Astfel, aplicarea codului la situaţii specifice, în esenţă, se adaptează la fiecare în parte. Rolul unui profesor în societate este pe cât de semnificativ, pe atât de valoros. El are o influenţă ce depăşeşte societatea în care trăieşte şi nici o altă personalitate nu poate avea o influenţă mai profundă decât un profesor. Elevii sunt profund afectaţi de afecţiunea profesorului, caracterul lui, competenţa şi angajamentul său moral. Un astfel de profesor devine un model pentru elevii săi.
În timpul educaţiei lor timpurii, elevii au tendinţa de a stabili obiectivele lor în viaţă şi a planurilor lor de viitor, în urma consultării cu profesorii săi. Prin urmare, un profesor bun şi cu o viziune largă poate joaca un rol important în construirea viitorului elevilor. În acelaşi timp, un profesor ,,certat” cu normele de etică şi bună practică poate afecta elevii mult mai serios. Un profesor corupt şi incompetent nu este doar un individ rău, dar, de asemenea, o întruchipare a unei generaţii corupte şi incompetente.

Cadrele didactice joacă un rol foarte activ în procesul de instruire:
· Ajută elevii în autentificarea procesului de învăţare – crearea legăturilor cu curriculum-ul şcolar, interesele, cunoştinţele existente; stimularea curiozităţii şi dragostea de învăţare
· Ajută elevii să conducă procesul de învăţare; să se încadreze în obiective, scop, roluri, planuri, termene-limită, precum şi puncte de control, criterii; să identifice şi să aplice strategiile de învăţare optimă pentru procesul de învăţare
· Ajută elevii să stabilească/construiască „imaginea de ansamblu” a cunoştinţelor fundamentale.
· Ajută elevii să îşi definească nevoile informative; să stabilească priviri generale asupra subiectelor, lacunelor în cunoştinţe.
· Direcţionarea elevilor pentru a stabili şi folosi cele mai bune surse de informaţii/resurse informaţionale/tehnologii de informaţii/strategii de căutare; pentru a selecta şi respinge informaţiile; pentru a încadra creanţele informaţionale
· Ghidarea elevilor pentru a analiza informaţiile; a înţelege şi prelucra aceste informaţii; a sintetiza cele mai bune informaţii care să se potrivească cu nevoile personale, şi a le organiza eficient
· Direcţionarea elevilor în a construi cunoştinţele în urma analizei şi sintetizării informaţiilor; a reprezenta fapte, propriile idei, opinii şi înţelegeri
· Îndreptarea elevilor de a comunica cunoştinţele – a traduce cunoştinţe în mesaje în mod clar, încadrând mesajele legate de scopul învăţării, realizarea cerinţelor de evaluare, precum şi utilizarea eficientă potenţialului de mediu şi tehnologic.

2. Ce vizează codul de etică
2.1 Responsabilitate, onestitate și respect
O educaţie publică de calitate, piatră de temelie a societăţii democratice, are rolul de a asigura şanse egale pentru toţi copiii şi tinerii şi este fundamentală pentru dezvoltarea economică, socială şi culturală.. Acest cod de etică vizează:
1. aspecte concrete legate de respectarea legilor şi regulamentelor;
2. responsabilitatea;
3. condiţiile de muncă echitabile;
4. conflictele de interese;
5. confidenţialitatea;
6. preocupările;
7. reclamaţiile.

Codul de Etică se referă la unele valori esenţiale legate de profesia de profesor, şi anume:
integritatea, onestitatea, respectul, responsabilitatea şi încrederea.
Profesorul trebuie să demonstreze INTEGRITATE prin:
· crearea şi menţinerea relaţiilor profesionale corespunzătoare
· exersarea acţiunilor de zi cu zi cu corectitudine, de la gânduri la fapte

Profesorul trebuie să demonstreze ONESTITATE prin:
· comportarea cu imparţialitate, încredere şi onestitate
· exprimarea stimei faţă de o altă persoană, acţionând şi discutând sincer şi corect
Profesorul trebuie să demonstreze RESPECT fiind:
· tolerant, atent şi înţelegător cu alte persoane, părerile şi valorile lor
· conştient de faptul că relaţia cu elevii şi părinţii acestora trebuie să fie bazată pe respect reciproc, încredere şi dacă este necesar, pe confidenţialitate
Profesorul trebuie să demonstreze RESPONSABILITATE prin:
· oferirea priorităţii educaţiei şi instruirii elevilor
· angajarea în activităţi de dezvoltare profesională continuă şi de îmbunătăţire a strategiilor de predare-învăţare
· colaborarea şi cooperarea cu colegii în interesul educării şi instruirii elevilor

2.2 Principiile eticii
· respectarea confidenţialităţii informaţiilor de către salariaţi faţă de şcoală și de către şcoală faţă de elevi
· sensibilitatea faţă de conflictele de interese, detectarea şi dacă este posibil evitarea lor, cît şi transparenţa în rezolvarea acestora
· respect faţă de regulile de drept
· conştiinţă profesională, profesionalism
· exercitarea profesiunii cu conştiinţă şi responsabilitate
· cultivarea competenţei profesionale
· limitarea deciziilor şi acţiunilor la competenţa profesională
· loialitate şi bună credinţă, a nu înşela, a-şi ţine cuvântul, a fi echitabil
· simţul responsabilităţii si asumarea propriei responsabilităţi
· respectarea drepturilor şi libertăţilor celorlalţi
· evitarea discriminărilor de orice fel
· respectarea fiinţei umane, a nu aduce prejudicii intenţionate celorlalţi, a respecta personalitatea umană, cu necesităţile şi exprimările sale.

3. Drepturile si obligațiile personalului școlii
3.1 Drepturile Profesorului:
1. Corpul profesoral se bucură de toate drepturile legale stipulate în Codul Muncii, Legea Educației, Statutul Personalului Didactic şi în Contractul colectiv de muncă.
2. Cadrele didactice au dreptul de a participa la activităţi de perfecţionare profesională şi în timpul anului şcolar. În acest caz, cu acordul directorilor sau al Consiliului de Administraţie, se va stabili durata absenţei permise şi condiţiile de acoperire a orelor / materiei.
3. Profesorii pot aduce la cunoştinţa directorilor sau Consiliului de Administraţie recomandările, observaţiile şi doleanţele lor, verbal sau în scris.

3.2 Îndatoririle Profesorului:
1. Personalul didactic are obligaţii şi răspunderi care decurg din Legea Învăţământului, Statutul Personalului Didactic şi din prevederile contractului de muncă.
2. Crearea atmosferei de lucru în timpul orelor, încurajând elevii la o comunicare loială şi dialog eficient, bazat pe respect reciproc.
3. În perioada pregătirii pentru examene sau lucrări scrise, profesorul trebuie să:
· fie disponibil de a ajuta elevii în pregătirea eficientă a probelor de examen
· creeze un mediu ce ar favoriza desfăşurarea corectă şi deschisă a testului /examenului
· să nu ofere informaţii elevilor la un nivel scăzut, fiind necesar ca elevii să apeleze la meditaţii private
· să nu preseze părinţii să-şi trimită copiii la meditatii particulare, pentru ca aceştia să fie promovaţi sau pentru a obţine o notă mai bună

4. În timpul examenelor/lucrărilor scrise, profesorul are obligația:
· să aprecieze cu grijă şi corespunzător răspunsurile elevului şi acordarea de note
· să nu vândă informaţii cu privire la examene /lucrări scrise elevilor/părinţilor
· să nu colecteze sume ilegale de la elevi pentru examene (de exemplu: pentru plată sau taxe substanţiale, candidaţii au acces la cel puţin o parte din conţinutul examenului)
· să nu accepte/solicite foloase materiale/bănești, în scopul facilitării obţinerii unei note mai bune (de exemplu: acceptarea notiţelor scrise şi a manualelor ascunse; oferirea de soluții de rezolvare a subiectelor, utilizarea telefoanelor celulare, etc.)
· să nu manifeste presiune asupra părinţilor ca aceştia să-şi trimită copiii la meditatii, pentru a susţine un examen
· să nu ofere pregătire contra-plată (nu se au în vedere consultaţiile gratuite înainte de examen stabilite conform unui grafic de către conducerea şcolii)

5. Evaluarea elevilor:
Evaluarea cunoştinţelor, abilităţilor şi competenţelor elevilor se va face periodic, ritmic şi printr-o varietate de mijloace, folosite cu obiectivitate şi corectitudine, pentru a oferi elevilor posibilităţi de afirmare a tuturor laturilor personalităţii acestora (inteligenţa, imaginaţie, spirit critic, sensibilitate).
Profesorii trebuie să:
· informeze elevii despre modalităţile şi criteriile de evaluare pe care le va aplica.
· nu se accepte cadouri şi favoruri din partea părinţilor şi elevilor, pentru a obţine o notă mai mare
· nu falsifice lucrările si/sau rezulatele lucrărilor

6. Cadrele didactice au obligaţia morală de a efectua în afara normei, pregătirea suplimentară a elevilor.
7. Fiecare cadru didactic are obligaţia de a efectua serviciul pe şcoală, în funcţie de graficul stabilit.
8. Cadrele didactice care au calitatea de diriginte vor conlucra cu parinţii prin:
· şedinţa cu părinții ( semestrial);
· lectorate cu părinții;

· întâlniri individuale;
· întâlniri comune diriginte – părinte – elev - cadre didactice;
· consultaţii periodice în ziua şi ora stabilită de comun acord
· consiliul profesorilor clasei pentru stabilirea notelor la purtare.

9. Diriginţii,   cadrele   didactice   vor   organiza,   coordona   activitățile   extracurriculare. Profesorii diriginţi au obligaţia să organizeze activităţi care să contribuie la formarea unităţii colectivelor pe care le conduc și la păstrarea bunurilor şcolii.
10. Cadrele didactice care deţin funcţia de şefi de catedră /comisie, răspund de coordonarea întregii activități a catedrei/comisiei și îşi desfăşoară activitatea pe baza unui plan de muncă.
11. Activitatea didactică va fi sprijinită de tot personalul didactic auxiliar și nedidactic al

scolii.


12. Activitatea şi programul laborantului se va desfășura conform orarului stabilit.
13. Biblioteca şcolii va funcţiona conform programului stabilit. Bibliotecarul va

populariza, prin intermediul cadrelor didactice şi prin activitatea la orele de dirigenţie, fondul de carte.
14. Activitatea instituţiei este organizată în conformitate cu Regulamentul intern și	a Regulamentului de organizare și funcționare.
15. Administratorul școlii repartizează pentru personalul de serviciu sectoare cu atribute şi sarcini bine definite.
16. Sistemul informaţional în școala va fi asigurat prin:
· serviciul secretariat;
· avizier și poșta electronică.

17. În cadrul Consiliului de administraţie, comisia diriginţilor şi la nivelul catedrelor vor fi comunicate sarcinile și hotărârile organelor ierarhice.
18. Pentru rezolvarea unor probleme personale stringente, cadrele didactice se pot învoi conform legii si în următoarele condiții:
· prin suplinirea cu cerere;
· concediu fără plată în condiţiile legii.

19. Personalul didactic nu trebuie să participe la nici o activitate, în liceu sau în afara sa, care ar aduce atingerea bunului renume.


3.4 Obligaţiile faţă de profesie
Personalul din educaţie trebuie:
· să merite încrederea şi să crească stima faţă de profesie prin asigurarea unei educaţii de calitate pentru toţi elevii;
· să asigure permanenta înnoire şi îmbogăţire a cunoştinţelor profesionale;
· contribuie la dezvoltarea şi promovarea politicilor de educaţie;
· să participe la dezvoltarea culturii sale profesionale deschise şi de reflectare;
· să trateze colegii cu respect, cooperând cu ei şi promovând procesul de studiu al elevilor;
· să ofere suport noilor veniţi în această profesie;

· să respecte confidenţialitate informaţiilor despre colegii săi, cu excepţia situaţiilor impuse de lege sau obligate prin Codul de etică;
· să pună în discuţie comportamentul unui profesor, când este serios încălcat Codul de etică si deontologie profesionala.
· să susţină toate eforturile pentru promovarea democraţiei şi a drepturilor omului în şi prin educaţie.

3.5 Obligaţiile faţă de elevi
Personalul din educaţie trebuie:
· să respecte drepturile elevilor fără discriminare
· să înţeleagă unicitatea, individualitatea şi nevoile specifice ale fiecărui elev şi să prevadă orientarea şi încurajarea fiecărui elev de a-şi realiza întregul său potenţial;
· să menţină relaţii profesionale cu elevii;
· să apere şi să promoveze interesele elevilor şi să facă orice efort pentru a proteja elevii de abuzuri fizice, psihologice sau sexuale;
· să manifeste simţul datoriei, seriozitate şi confidenţialitate în toate problemele ce afectează binele elevilor lor;
· să-şi exercite autoritatea cu dreptate şi intelepciune;
· să manifeste pentru elevi cinste şi integritate şi să nu întreprindă nimic ce ar putea discredita aceste calităţi;
· să fie conştient că fiecare copil este o individualitate şi discipolii se pot deosebi în asimilarea cerinţelor promovate de educaţie;
· să nu utilizeze relaţiile profesionale cu elevii în avantaje private;
· să nu divulge informaţia despre elevi, obţinută pe parcursul serviciului profesional, cu excepţia situaţiilor cerute de lege sau scopul profesional;
· să nu accepte favoruri sau cadouri de la elevi în schimbul unor privilegii. Să nu accepte, direct, sau indirect, orice tip de recompensă de la elevi ;
· să evalueze elevul doar în baza meritului şi performanţelor școlare;
· să nu aplice pedepse corporale faţă de elevi.

3.5 Obligaţii faţă de colegi
Personalul din educaţie trebuie:
· să promoveze colegialitatea între colegi, respectându-le poziţia profesională şi opiniile;
· să fie pregătit să ofere sfaturi şi asistenţă în mod special celor la început de carieră sau în pregătire;
· să menţină confidenţialitatea informaţiilor despre colegi obţinute în cursul serviciului profesional, dacă dezvăluirea nu serveşte îndeplinirii unei sarcini de serviciu;
· să-şi asiste colegii în procedurile paritare negociate şi agreate între sindicatele din educaţie şi angajatori;
· să apere şi să promoveze interesele şi binele colegilor şi să-i protejeze de abuzuri fizice sau psihice;
· să nu accepte gratitudini, atentii sau favoruri ce ar putea leza sau influenţa deciziile/ acţiunile profesorale;
· să nu încerce să influenţeze Inspectoratul Școlar Județean și M.E.N.C.Ș. prin conţinuturi ce ar putea afecta profesorii, elevii și școala (reclamaţii).

3.6 Obligaţiile faţă de părinţi
Personalul din educaţie trebuie:
· să recunoască dreptul părinţilor la informare şi consultare, prin metode agreate, cu privire la binele şi progresul copiilor lor;
· să respecte autoritatea părintească legitimă, dar să acorde sfaturi dintr-un punct de vedere profesional cu privire la ce este cel mai bine pentru interesul copilului;
· facă orice efort pentru a încuraja părinţii să se implice activ în educaţia şi succesul copiilor;
· să informeze părinţii despre progresul sau deficienţele elevilor săi, exercitând onestitatea şi tactul pedagogic la maximum;
· să lucreze şi sa coopereze cu părinţii elevilor săi, stabilind relaţii deschise, principiale, cinstite şi respectuoase;
· să nu accepte favoruri sau cadouri, în schimbul unor privilegii.

4. Recompense și sancțiuni
4.1 Recompense
· Evidenţierea în Consiliul Profesoral;
· Acordarea gradaţiei de merit conform metodologiei elaborate de M.E.N.C.Ș. ;
· Acordarea de premii sau recompense materiale din fondul şcolii, dacă este posibil, sau de la agenţii economici (sponsori) pentru rezultate remarcabile;
· Recomandarea scrisă sau verbală pentru poziţii în diferite comisii la nivel local, juidetean, naţional, pentru participarea la diverse activitati profesionale.

4.2 Sancţiuni

	Abateri
	Prima dată
	De mai multe ori

	Întârziere la ore
	Avertisment
	Atenţionare în faţa CA
Neplata orei dacă se depăşesc 10 minute

	Absenţă nemotivată de la oră
	Neplata orei
	Neplata orelor
Diminuarea calificativului anual Sancţiune salarială a CA

	Absenţă	nemotivată	de	la
Consiliul Profesoral
	Avertisment
	Atenţionare în faţa CA
Diminuarea calificativului anual

	Atitudine necorespunzătoare
faţă de colegi, elevi, părinți
	Avertisment
	Atenţionare în faţa CA
Diminuarea calificativului anual



Personalul didactic de predare, personalul didactic auxiliar, precum şi cel nedidactic răspunde disciplinar pentru încălcarea îndatoririlor, potrivit contractului individual de muncă, precum şi pentru încălcarea prezentelor normelor de etica si deontologie care dăunează interesului învăţământului şi prestigiului instituţiei.
Sancţiunile disciplinare, care se pot aplica personalului mentionat, în raport cu gravitatea abaterilor, precum si procedura sunt cele prevazute de Legea educației, Sectiunea 11:
a) observaţie scrisă;
b) avertisment;
c) diminuarea salariului de bază, cumulat, când este cazul, cu indemnizaţia de conducere, de îndrumare şi de control, cu până la 15%, pe o perioadă de 1-6 luni;
d) suspendarea, pe o perioadă de până la 3 ani, a dreptului de înscriere la un concurs pentru ocuparea unei funcţii didactice superioare sau pentru obţinerea gradelor didactice ori a unei funcţii de conducere, de îndrumare şi de control;

e) destituirea din funcţia de conducere, de îndrumare şi de control din învăţământ;
f) desfacerea disciplinară a contractului de muncă.

Orice persoană poate sesiza unitatea cu privire la săvârșirea unei fapte ce poate constitui abatere disciplinară. Sesizarea se face în scris și se înregistrează la secretariatul unității. Directorul stabilește sancțiunea disciplinară aplicabilă în raport cu gravitatea abaterii disciplinare săvârșite de salariat, avându-se în vedere următoarele:
a) împrejurările în care fapta a fost săvârșită;
b) gradul de vinovăție a salariatului;
c) consecintele abaterii disciplinare;
d) comportarea generala in serviciu a salariatului;
e) eventualele sanctiuni disciplinare suferite anterior de catre acesta.
Dispozitii finale
Comportamentul etic în rândul cadrelor didactice, a personalului auxiliar si administrativ reprezinta expresia atitudinilor si practicilor pe care acestia le promoveaza in nume propriu in cadrul unitatii. Atunci când există dubii serioase cu privire la comportamentul etic al colegilor sau dacă profesorii sunt nevoiţi să lucreze în situaţii care nu reflectă standardele menţionate în acest Cod etic pentru profesori, atunci profesorul este obligat să ia măsuri corespunzătoare pentru a rectifica aceste condiţii. Pana la elaborarea si aprobarea unei proceduri de aplicare, următoarea procedură poate servi ca ghid pentru menţinerea standardelor:
1. Profesorul trebuie să se anunte si sa se consulte în mod confidenţial cu conducerea unitatii cu privire la situaţia prin care s-a încălcat Codul etic.
2. Când este posibil, responsabilul de catedra/comomisie trebuie să se apropie direct de colegul al cărui comportament este discutabil şi să se caute rezolvarea situaţiei.
3. În cazul în care problema rămâne încă nerezolvată, recomandările trebuie să se facă către Comisia de Etică.
4. Comisia de Etică este responsabila pentru:
 Promovarea principiilor si normelor de etica si deontologie profesională.
 Revizuirea periodică şi afisarea modificărilor facute la Codul de etica.
 Diseminarea si explicarea conţinutului Codului de etica.
 Repartizarea responsabilităţilor pentru monitorizarea comportamentelor.
Prezentul proiect de Cod de etica si deontologie profesionala va fi supus spre dezbatere in ordinea mentionata de catre Consiliul Profesoral, Comisia de etică, Comisia de disciplină, Comisia paritara, şi apoi va fi prezentat spre aprobare, Consiliul de Administratie al scolii.
Din momentul aprobarii, codul, în forma finala, devine obligatoriu pentru tot personalul unitatii. Obligativitatea este individuală şi constă în cunoaşterea, însuşirea şi respectarea principiilor şi normelor din prezentul cod.
